Р  Е  Ш  Е  Н  И  Е

№

гр.Левски, 01.10.2013 г.
В ИМЕТО НА НАРОДА

Левченският районен съд, І- ви граждански състав, в публичното заседание на първи октомври през две хиляди и тринадесета година в състав:

                               ПРЕДСЕДАТЕЛ: НАТАША ПАНЧЕВА 

при секретаря И.П. като разгледа докладваното от съдията Панчева гр.д.№422 по описа за 2013 година, и на основание данните по делото и закона, за да се произнесе, взе предвид следното:

Постъпила е искова молба от Р.К. *** с ЕГН **********, против В.К. ***, в която се твърди, че е издадена заповед за изпълнение срещу която е постъпило възражение. Твърди, че в срокът по чл. 415 от ГПК ищецът е предявил иск за установяване на вземането си. В заключение ищецът моли съда да признае за установено вземането му спрямо ответника за сумата от 1500 лева, представляваща главница, ведно със законната лихва върху главницата, считано от датата на постъпване на заявлението по чл.410 от ГПК до окончателното изплащане на задължението, и сумата 555,04 лева за мораторна лихва за периода 24.11.2009 г. до 26.06.2013 г. Претендира и присъждане на направените по делото разноски.

ИЩЦАТА  Р.К. ***, редовно призована, не се явява, не се представлява.

ОТВЕТНИКЪТ В.К. ***, редовно призован, не се явява, не се представлява.

Съдът, като прецени събраните по делото писмени доказателства, намира за установено следното:
- Безспорно е, че  на 21.06.2013 година  ищецът по делото е отправил до Левченския  Районен Съд  заявление  за издаване  на заповед  за изпълнение по чл. 410 от ГПК  , въз основа на  което е образувано ч.гр.д № 336/2013  година по описа на Левченски районен съд. Безспорно е, че е налично вземане от кръга на посочените  по вид и размер в чл. 410 от ГПК- вземане на кредитора  за парична сума в размер на сумата  от 1500лева , ведно със законната лихва от датата на подаване на  заявлението по чл. 410 от ГПК  до окончателното изплащане и е осъществено производството по чл. 410 от ГПК и за сумата 555.04 лева за лихва за забава за периода 24.11.2009 г до 24.06.2013 г.

- Безспорно е , че  е издадена Заповед №181 /24.06.2013 г. по реда на чл. 410 от ГПК по ч. гр.д.  336  по описа на РС Левски за 2013 година  произтича , че искането на заявителя отговаря на изискванията на чл. 410 от ГПК  и е уважено.

- Безспорно е , че на   длъжникът е връчена заповедта  на 27.06.2013 и в законният срок  е  подал възражение  на 05.07. 2013 година срещу издадената заповед за изпълнение  произтича , че заповедта не е влязла в сила, както и че спира заповедното производство. 

- Безспорно е,  че  с разпореждане № 487/ 08.07.2013 година, съдът е указал на заявителя, че по делото е постъпило възражение на длъжника  и може да предяви иск относно съществуването на вземането си, връчено му на 11.07. 2013 година, произтича, че от тази дата тече месечният срок за предявяване на иск за съществуването на вземането си.

- Безспорно е, че заявителят е предявил на 31.07.2013 година  иск за съществуване на вземането си, както и, че той е предявен  в едномесечният срок, както и че се прекъсва давността, но считано от датата на подаване на заявлението – 21.06.2013 г. за сумата по издадената заповед за изпълнение в размер на  1500 лева, ведно със законната лихва от датата на подаване на  заявлението по чл. 410 от ГПК  до окончателното изплащане и е осъществено производството по чл.410 от ГПК и за сумата 555,04 лева за лихва за забава за периода 24.11.2009 г. до 24.06.2013 г. 

- Безспорно е, че ответника не е подал в указания  му срок  отговор на исковата молба, както и че в неговия срок  ответника не е оспорил права и факти и представените с исковата молба доказателства не е направил искания произтича, съгласно разпоредбата на чл.131 от ГПК той губи правата си да направи това по-късно, освен, ако пропускът се дължи на особени непредвидени обстоятелства, както и че същият не се явява в съдебно заседание, нито се представлява в него за което той е редовно призован по делото. 

Спорно е по делото съществува ли вземане на ищеца към ответника по делото за сумата от 1500 лева, ведно със законната лихва от датата на подаване на заявлението по чл.410 от ГПК  до окончателното изплащане и е осъществено производството по чл. 410 от ГПК и за сумата 555.04 лева за лихва за забава за периода 24.11.2009 г. до 24.06.2013 г. и ответникът платил ли е тази сума на ищеца по делото.


За да отговори на спорните въпроси, съдът събра и обсъди  писмени доказателства и становищата на страните. 

От приетото за безспорно се установи по ясен и категоричен начин, че е налично вземане от кръга на посочените  по вид и размер в чл. 410 от ГПК вземане на кредитора  за парична сума в размер на сумата от 1500 лева, ведно със законната лихва от датата на подаване на заявлението по чл.410 от ГПК до окончателното изплащане и е осъществено производството по чл. 410 от ГПК  и за сумата 555.04 лева за лихва за забава за периода 24.11.2009 г. до 24.06.2013 г.



Установява се също така от това приложено по делото доказателство, че на 21.06.2013 г. е образувано ч.гр.д. №336/2013  година по описа на Левченски районен съд от Р.К. против В.К., както и, че давността по отношение на вземането между ищеца и ответника се прекъсва на 21.06.2013 година – датата на депозиране на заявлението пред съда.


Установено е, което е видно и от горепосоченото доказателство, че към заявлението по чл.410 от ГПК  заявителят е посочил, че вземането му към ответника по делото произтича от неизпълнение на устен договор за заем сключен между страните,  както и че между ищеца и ответника по делото са възникнали взаимоотношения по повод на сделка между тях по договор за заем.


Установява се още и че спорът между страните е възникнал по повод неизпълнение на договорът от страна на ответника по делото.


Видно е по делото, че съдът е уважил искането на ищеца, като е издадена Заповед №181/21.06.2013 г. на ЛРС по ч.гр.д. №336/2012 г.

  Видно от приложените по делото книжа /съобщения  на л.33/ е, че на В.К. *** връчена заповедта по чл.410 от ГПК  на 27.06.2013 г.

Видно е от приложеното на л.8 от делото, че възражение срещу издадената заповед за изпълнение от длъжника по изпълнението В.К. е подадено на 05.07.2013 г. 


Видно  е, че  с РАЗПОРЕЖДАНЕ  №487/08.07.2013 година, съдът е указал на заявителя, че по делото е постъпило възражение от длъжника и може да предяви иск относно съществуването на вземането си, което му е  връчено му на 11.07.2013 година.


Видно  е,  че  заявителят е предявил на 31.07.2013 година  иск за съществуване на вземането си по отношение  на  длъжника  по заповедта и е образувано гр.д. №422 по описа на ЛРС за 2013 година.


От приетото за безспорно се установява, че между страните е налице валидно облигационно отношение по договор за паричен заем на сумата от 1500 лева, както и, че длъжникът не е заплатил сумите. Тъй като се касае до неизпълнение на парично задължение то на неизправната страна лежат и неблагоприятните последици да заплати лихва за забава съгласно чл.86, ал.1 от ЗЗД. Ответникът не е оспорил вземането, не е оспорил представените доказателства, нито права на ищеца поради което съдът намира предявения иск за основателен и доказан, поради което същия следва да бъде уважен.


При този изход на делото е необходимо на основание чл.78, ал.1 от ГПК да бъде осъден ответника да заплати на ищеца направените разноски в това производство, които са в размер на 68,90 лева.

Разноските, направени в заповедното производство, не представляват част от вземането, дължимостта на което следва да се установи, поради което същите следва да се присъдят по образуваното ч.гр.дело №336/2013 год. по описа на Левченския районен съд, а в настоящето производство и с оглед изхода на процеса на ищеца, следва да се присъдят сумите от  68,90 лв. за държавна такса.

 Водим от горното, съдът

Р      Е      Ш      И:

ПРИЗНАВА ЗА УСТАНОВЕНО по отношение на ответника В.К., ЕГН **********,***, че вземането на Р.К., ЕГН **********,***, ЗА СУМАТА от 1500 лева, ведно със законната лихва от датата на подаване на  заявлението по чл. 410 от ГПК  до окончателното изплащане и е осъществено производството по чл.410 от ГПК и за сумата 555,04 лева за лихва за забава за периода 24.11.2009 г. до 24.06.2013 г. СЪЩЕСТВУВА, за което е издадена Заповед №181 от 24.06.2013 година по частно гражданско дело №336/2013 година по описа на Районен съд Левски за 2013 година и че В.К., ЕГН ********** ***, ДЪЛЖИ на Р.К., ЕГН **********,***, СУМАТА от 1500 лева, ведно със законната лихва от датата на подаване на  заявлението по чл.410 от ГПК  до окончателното изплащане и е осъществено производството по чл. 410 от ГПК и за сумата 555,04 лева за лихва за забава за периода 24.11.2009 г. до 24.06.2013 г. 

ОСЪЖДА на основание чл.78, ал.1 от ГПК В.К., ЕГН ********** ***, ДА ЗАПЛАТИ НА Р.К., ЕГН **********,***, сумата от 68,90 (шестдесет и осем лева и 90 ст.) лева, представляваща направени деловодни разноски.

Решението подлежи на обжалване пред Плевенския окръжен съд в 14- дневен срок от връчването му на страните.

РАЙОНЕН СЪДИЯ:   

